Trač
2018-12-15 19:30 (Africa/Abidjan)
OGLED PREDSTAVE V LJUBLJANI
Gašper Tič, Davor Herceg: TRAČ
Mestno gledališče ljubljansko in Gledališče Koper
Mjuzikel – komedija
Režija: Jaka Ivanc in Gašper Tič
Igrajo: Tanja Ribič, Gregor Čušin k.g., Iva Krajnc Bagola, Tina Potočnik Vrhovnik/Lena Hribar, Mojca Funkl, Milan Štefe, Jaka Lah, Rok Matek k.g., Filip Samobor, Matic Lukšič, Gaber K. Trseglav/Tomo Tomšič k.g., Rok Kravanja, Uroš Smolej ter glasbeniki in plesalci.
Mnogo hrupa za nič je ena izmed najslavnejših Shakespearovih komedij. Suče se okrog ljubezni, hrepenenja, izdaj, spletk in vseh mogočih preizkušenj, ki jih morajo zaljubljenci prestati, da si lahko nazadnje presrečni skočijo v objem. V bolj sodobno in muzikalno opravo sta jo odela komedijski libretist Gašper Tič in skladatelj Davor Herceg. Čedni mladi vojaki in lepa dekleta, dve prepleteni ljubezenski zgodbi, ščepec zlohotnega obrekovanja, nekaj spretnih spletk in za nameček še ples v maskah ob živi godbi – vse to preko smeha vodi srečnemu koncu naproti.
Predstava traja 2 uri in 35 minut in ima 1 odmor.

Prednovoletni nastop
2018-12-17 17:00
Glasbena šola Novo mesto – oddelek Šentjernej vabi na PREDNOVOLETNI NASTOP.
Udeležba je brezplačna.

Ura pravljic in ustvarjalna delavnica
2018-12-19 17:00
Knjižnica Šentjernej.

Cesarjeva nova oblačila
2018-12-20 18:35
OŠ Šentjernej: CESARJEVA NOVA OBLAČILA
Gledališko – plesna predstava
CESARJEVA NOVA OBLAČILA ali Če bi bili odkriti drug z drugim, bi bili vsi na boljšem.
Iskriva, hudomušna in z mladostjo napolnjena predstava v izvedbi gledaliških skupin Cukčki in Di Leo ter mladinskega pevskega zbora OŠ Šentjernej, je nastala po motivih pravljice H.C. Andersena in v režiji Lucije Kuntarič, ki je skupaj s koreografinjo Dušanko Požgaj, zborovodkinjo Silvijo Švelc ter mladimi igralci, pevci in plesalci na oder postavila brezčasno vprašanje o človeški iskrenosti.
Vljudno vabljeni.
🎫 Cena vstopnice: 4 €

Prodaja mesečnih vozovnic
2018-12-21 13:00 - 16:00
Prodajno mesto Šentjernej, kulturni center Primoža Trubarja:

petek, 21.12.2018: 13.00h – 16.00h

Prodaja subvencioniranih vozovnic se izvaja na prodajnem mestu na avtobusni postaji v Brežicah ter enkrat ali dvakrat mesečno na prodajnem mestu v Šentjerneju v kulturnem centru Primoža Trubarja.

Božični koncert z Orkestrom Ave
2018-12-22 19:00
December – mesec topline, praznikov in ljubezni. Prisrčno vabljeni na koncert, ki vas bo s pojočimi, veselimi, navdihujočimi in spevnimi melodijami popeljal v predbožični čas.
S Slovanskimi plesi, ki ponazarjajo Šentjernejsko dolino, se bomo s skladbo Reka spustili vse do morja. Tam bomo srečali morsko deklico, ki nam jo bo v skladbi Sirina predstavila izjemna violinistka Manja Slak.
Na koncertu ne bo manjkala koračnica Radetzkega ter toplo vzdušje, ki ga v nas vzbudi pesem Sveta noč. Orkester vam bo pričaral novoletno vzdušje s čudovito skladbo Na lepi modri Donavi, skladatelja Johanna Straussa.
Lepo vabljeni.

🎫 Cena vstopnice: 7 €

Vprašajte župana - ob skodelici čaja
2019-01-04 09:00
Orto klub vabi na ponovoletno druženje z naslovom VPRAŠAJTE ŽUPANA – OB SKODELICI ČAJA, kjer boste lahko podebatirali o željah, možnostih, … in še čem.
Brezplačna udeležba.

Duško Bojanc: Snov vesolja človek je izbrana
2019-01-05 18:00
Vabljeni na odprtje likovne razstave Duška Bojanca z naslovom SNOV VESOLJA ČLOVEK JE IZBRANA.
Duško Bojanc je začel risati že v otroštvu in prizna, da je rad risal tudi v šoli med poukom, med predavanji na univerzi, pri vojakih in tako naprej vse do zrelih let . Bolj zagnano je začel slikati pred nekaj leti, ko se je včlanil v likovno društvo Mavrica iz Novega mesta.
Ustvarja v tehniki akril na platnu in drugih podlagah, denimo na elektronskih tiskanih vezjih, 3D modelih ipd. Je slikar realističnega sloga s pogosto domišljijsko tematiko. Slikarstvo mu pomeni uresničenje potrebe po posnemanja velikega in posledično ustvarjanju osebnega, malega sveta. Tudi duhovno ga je osvežilo, znova prebudilo, da bolj poglobljeno premišljuje o oblikah, svetlobi, snovi, o prostoru, času, bistvu obstoječega in bivajočega. Potopil se je pod očem vidno gladino vesolja, v krut a čudovit, milijarde let star, novi svet.
Vstop prost.

Ura pravljic in ustvarjalna delavnica
2019-01-09 17:00
Vabljeni v knjižnico Šentjernej na uro pravljic in ustvarjalno delavnico.
Udeležba je brezplačna.

Varna uporaba zdravil
2019-01-11 09:00
Orto klub vabi na predavanje Alenke Grandovec: Varna uporaba zdravil
Brezplačna udeležba.

Ponovoletno srečanje obrtnikov, podjetnikov in poslovnih partnerjev
2019-01-15 19:00
Občina Šentjernej organizira zdaj že tradicionalno Ponovoletno srečanje obrtnikov, podjetnikov in poslovnih partnerjev.
Zaključeno.

Zrcalce
2019-01-16 17:00
Avtor: Grigor Vitez
Lutkovno gledališče Nebo
Lutkovna predstava
Režija: Petra Stare
Animacija: Andrej Štular, Petra Stare
»Lesena zgodba« o gozdnih živalih. Na gozdni jasi zajec najde zrcalce in v njem uzre svojo podobo. Vesel, da je našel »svojo sliko« jo pokaže drugim živalim, a vsaka od njih trdi, da je slika njena. Nazadnje sliko medved odnese k svoji družini in na njej res vsi prepoznajo medvedjo glavo. Ker je poleg živali in rastlin prav les največje bogastvo gozdov, so lutke narejene iz lesa. Celoten vtis dopolnjuje glasba, izvajana pretežno z lesenimi inštrumenti.
Primerno: 2+
Trajanje: 40 min
🎫 Cena vstopnice: 4 €

Promocija zdravja
2019-01-16 17:30, 2019-01-17 17:30
Zdravstveno vzgojni center ZD Novo mesto vabi na brezplačne delavnice v KC Primoža Trubarja. V delavnicah boste pridobili informacije s katerimi boste uspešno nadgradili svoje znanje za izboljšanje življenjskega sloga. S seboj lahko pripeljete sorodnike, prijatelje, vse, ki jih zanima zdrav način življenja – vsi boste naredili nekaj dobrega za sebe!
Bolezni srca in ožilja so danes vodilni vzrok smrti v svetu in tudi na Dolenjskem. Glavni povzročitelj bolezni je nezdrav življenjski slog in z njim prisotnost dejavnikov tveganja, kot so povišan krvni tlak, zvišan holesterol, sladkorna bolezen, kajenje in prekomerna telesna teža.
Dokazano je, da s spremembo življenjskega sloga, lahko preprečimo do:

do 80% koronarne srčne bolezni
do 90 % sladkorne bolezni tipa 2
in več kot tretjino vseh primerov raka!

Vabimo vas, da se v sredo 16. 1. 2019 ob 17.30 udeležite delavnice PROMOCIJA ZDRAVJA (ponovitev tudi četrtek, 17. 1. 2019 ob 17.30) in
v sredo 23. 1. 2019 ob 17.30 udeležite delavnice DEJAVNIKI TVEGANJA (ponovitev tudi četrtek, 24. 1. 2019 ob 17.30).

Veselimo se srečanja z vami.
Petra Žagar, dipl. med. sestra

Potovanje po Kazahstanu
2019-01-18 09:00
Orto klub organizira potopisno predavanje Mete Uhan z naslovom Potovanje po Kazahstanu.
Brezplačna udeležba

Potovanje v likovni svet 6
2019-01-18 16:15 - 17:30
V petek, 18. januarja 2019 začnemo z likovno delavnico za otroke Potovanje v likovni svet 6.
Vse informacije o prijavi na 12 srečanj najdete v priloženi datoteki: 2019 – Potovanje v likovni svet – letak – Šentjernej
Urnik delavnice: 16.15-17.30
Lokacija: KC Primoža Trubarja Šentjernej.
Prijave: oi.novo.mesto@jskd.si

Dejavniki tveganja
2019-01-23 17:30, 2019-01-24 17:30

I ♡ Njofra
2019-01-23 19:30
Avtor: Milan Grgić
Produkcija: Mestno gledališče Ptuj
Komedija
Režija: Samo M. Strelec
Igrata: Gojmir Lešnjak – Gojc, Vlado Novak
Osemdeseta leta prejšnjega stoletja. V socialističnem bloku živita mož in žena. In njuna hči. On naturaliziran Mariborčan, in ona Ljubljančanka z meščanskim, intelektualnim pedigrejem.. Hči zbeži od doma – ker se gre poročit! In to skrivaj! Ne da bi vprašala ata, če dovoli! Nezaslišano. Mama za to seveda ve, a se dela, kakor da ne ve nič. In drži hčerki »štango«. Ko ata ugotovi še to, da žena ščiti hčerko, znori. Dvigne »auf« Ljudsko milico in se odloči, da bo šel do konca: Tale Njofra že ne bo njegov zet! Preprečil bo poroko, ugrabil bo hčer nazaj… Zapleteno? Počakajte, da vidite razplet!
🎫 Cena: 15 € /13,5 € (dijaki, študenti in upokojenci)

O starizmu
2019-01-25 09:00
Orto klub vljudno vabi na predavanje ambasadorke učenja Elizabete Vardijan, ki bo predavala na temo starizma.
Brezplačna udeležba.

Glasbeno popotovanje po svetu
2019-01-25 19:30
Na letošnjem koncertu v Šentjerneju se bo Novomeški simfonični orkester predstavil s posebno bogato zastavljenim programom.
Ob začetku koncerta bodo zazvenele znamenite fanfare z naslovom »Tako je govoril Zaratustra« nemškega skladatelja Richarda Straussa. Iz področja latinske Amerike bodo izvajali popularni »Danzon no 2«, mehiškega skladatelja Artura Marqueza, ki je že stalnica programov vseh vidnejših svetovnih simfoničnih orkestrov.
Kot solista se bosta v nadaljevanju programa predstavila odlična vokalistka Ana Čop in izjemno nadarjeni mladi oboist Tevž Kupljenik. Seveda se bomo novomeški simfoniki tudi tokrat podali v vode filmske glasbe ter domačih in tujih ljudskih izročil.
🎫 Cena vstopnice: 5 €

Prodaja mesečnih vozovnic
2019-01-30 13:00 - 16:00
Prodajno mesto Šentjernej, kulturni center Primoža Trubarja:

sreda, 30. 1. 2019: 13.00h – 16.00h

Prodaja subvencioniranih vozovnic se izvaja na prodajnem mestu na avtobusni postaji v Brežicah ter enkrat ali dvakrat mesečno na prodajnem mestu v Šentjerneju v kulturnem centru Primoža Trubarja.

Vloga 1. vratnega vretenca - atlas - za naše zdravje
2019-02-01 09:00
Predavanje Stanislava Žagarja z naslovom: VLOGA 1. VRATNEGA VRETENCA – ATLAS – ZA NAŠE ZDRAVJE
Brezplačna udeležba.

Koncert vokalne skupine Gorjanski spev
2019-02-02 19:00
Vokalna skupina Gorjanski spev deluje od leta 2011. Trenutno šteje 10 članov iz več občin. Umetniški vodja skupine je Milan Pavlič. Vsako leto pripravijo svoj koncert.
Letos bo koncert obarvan s slovenskimi skladbami. Pripravili so sklop ljudskih, narodnih, zabavnih in Slakovih pesmi.
V goste prihaja tudi Pevska skupina Vokalnih 5!
Zagotovite si svoje vstopnice na blagajni KCPT. 🎫
Vljudno vabljeni!

Občni zbor Društva vinogradnikov Šentjernej
2019-02-03 09:00
Za člane društva.

Andrej Bučar - arhitekturna razstava
2019-02-04 18:00
Osnovna šola Šentjernej, v okviru projekta Včasih naši učenci, danes umetniki, vabi na otvoritev razstave ob kulturnem prazniku. Tokrat se bo z arhitekturnimi deli predstavil domači arhitekt Andrej Bučar. Na razstavi bo izpostavil magistrsko nalogo z naslovom Prenova hipodroma v Šentjerneju, projekt Prizidek in prenova gasilskega doma PGE Krško ter več drugih arhitekturnih projektov, ki jih je izdelal tekom študija ter na začetku poklicne poti.

Vabljeni na odprtje in na ogled razstave, ki bo na voljo do 11. marca.

Življenja otipljiva prispodoba
2019-02-06 19:00
Občina Šentjernej in OŠ Šentjernej vabita na osrednjo občinsko proslavo pred kulturnim praznikom ŽIVLJENJA OTIPLJIVA PRISPODOBA.
Letošnja osrednja občinska prireditev ob kulturnem prazniku je konglomerat poezije, glasbe in plesa… vezivo, ki lepi te komponente umetnosti skupaj, pa je življenje samo. V njej se bodo mladi ustvarjalci z OŠ Šentjernej in Podružnice Orehovica skupaj s svojimi mentorji in gosti poklonili 100-letnici baleta na Slovenskem ter spominu na vse štiri pesnike, ki so zaznamovali slovenski literarni prostor s pesniško zbirko PESMI ŠTIRIH, zadnji med njimi, Ciril Zlobec, je preminil lansko leto. Slavnostna govornica na prireditvi bo slovenska pisateljica Mirana Likar Bajželj.
Na voljo so brezplačne vstopnice.

Zeleni škrat Ariel
2019-02-11 17:30
Glasbeno gledališče Melite Osojnik
Lutkovna predstava
Režija in scenarij: Melita Osojnik
Scenografija, lutke: Gabrijela Bodlaj, Melita Osojnik
Glasba: Blaž Jurjevčič / Besedila pesmic: Neža Maurer
Izvaja: Melita Osojnik
Zabavna glasbeno-animacijska predstava z mnogo humorja in animacije, kjer so otroci del predstave in ne le gledalci. Skupaj bomo iskali zelenega škrata Ariela, ki kuje srečo in zaklad za otroke, se nasmejali porednim čevljem, ki so jo kar sami mahnili na sprehod, pa seveda tudi malo čarali in skupaj z malim čarovnikom pričarali izgubljeno pesmico. Na koncu bomo našli škrata Ariela, ki nam bo povedal, kje se skrivata sreča in zaklad.
Primerno: 3+
Trajanje: 35 min
🎫 Cena vstopnice: 4 €
OTROŠKI ABONMA IN IZVEN

Prekleti kadilci
2019-02-13 19:30
GLEDALIŠKI KONCERT
Po satiričnem eseju Svetlane Makarovič
Avtorji priredbe so ustvarjalci uprizoritve; idejna zasnova Tin Grabnar in Brina Klampfer
Produkcija: SNG Drama Ljubljana
Režija: Tin Grabnar
Igrajo:
Nina Valič (Kadilka, Protikadilka, vokal, flavta)
Pia Zemljič (Kadilka, Protikadilka,vokal, pianino)
Janez Škof (Kadilec, Protikadilec, vokal, harmonika)
Aljaž Jovanović (Kadilec, Protikadilec, vokal, kitara, pianino)
Uprizoritev je označena kot gledališki koncert, ker se na eni strani spogleduje s koncertno formo in na drugi ohranja tipično gledališke elemente. Glasba prehaja v gledališke prizore in obratno. Pri tem pa se razmišljanje o kajenju in kadilski problematiki sprevrže v razmišljanje o nestrpnosti, ki se pojavlja v naši družbi. Na humoren, oster in iskren način, kot zna v svojih delih zadeti le Svetlana Makarovič, se gledalec sprehodi skozi zgodovino kadilskega sveta in se nehote spusti v refleksijo ene in druge strani. Zakaj smo nestrpni do kadilcev? Zakaj nestrpnosti v kakršni koli obliki sploh dovolimo bivati v našem družbenem prostoru? Ali bomo dovolili, da taka negativna občutja preplavijo našo družbo? Uprizoritev, ki ne pusti hladnega prav nobenega gledalca.
🎫 Cena: 15 € /13,5 € (dijaki, študenti in upokojenci)
GLEDALIŠKI ABONMA IN IZVEN

Kaj je komu sreča...
2019-02-15 09:00
Vabljeni na predstavitev Neži But z naslovom KAJ JE KOMU SREČA…
Brezplačna udeležba
